**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.10.2022, ora 08.00 – 08.10.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 08.10.2022, ora 07.00**

**RÂURI**

 **Debitele au fost în general în scădere,** exceptând râurile din bazinele hidrografice: Vedea, Siret, bazinul inferior al Oltului, bazinele mijlocii și inferioare ale Argeșului, Ialomiței, Prutului și cele din Dobrogea, unde au fost relativ staționare și cursul inferior al Mureșului (aval s.h. Radna), unde au fost în creștere ca urmare a propagării.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Bârzava, Moravița, Caraş, bazinul mijlociu și inferior al Timișului, bazinul superior și mijlociu al Jiului, cursurile superioare ale Trotuşului, Prutului, cursul superior şi mijlociu al Bistriţei, unii afluenți ai Argeșului, Ialomiței și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

 Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare,** exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş, Jiu, bazinul superior și mijlociu al Oltului, bazinele superioare ale Argeșului, Ialomiței și cursul superior al Prutului, unde vor fi în scădere.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 07.10.2022 – 08.10.2022 **a fost în creştere, având valoarea de 5200 m3/s**, peste media multianuală a lunii **octombrie (3850 mc/s).**

În aval de Porțile de Fier debitele au fost în creștere pe sectorul Gruia – Vadu Oii și în scădere pe sectorul Brăila – Tulcea.

**Debitul la intrarea în ţară (secţiunea Baziaş) va fi în creştere (5400 m3/s).**

În aval de Porțile de Fier debitele vor fi în creștere pe sectorul Gruia – Galați și în scădere ușoară pe sectorul Isaccea – Tulcea.

**2.** **Situația meteorologică în intervalul 07.10.2022, ora 09.00 – 08.10.2022, ora 06.00**

**ÎN ŢARĂ**

**Vremea a fost în general frumoasă,** iar valorile termice diurne au continuat să crească, devenind ușor mai mari decât cele specifice perioadei în aproape toată țara. Cerul a fost variabil, cu înnorări în nord-estul teritoriului, iar pe parcursul nopții și în zonele deluroase din sud. În zona Carpaților Orientali cu totul izolat a plouat slab. Vântul a suflat slab și moderat, izolat cu ușoare intensificări ziua la munte și în Muntenia. La altitudini mari în zona montană mai era strat de zăpadă cu grosimi de până la 3 cm în Munții Făgăraș. Temperaturile maxime s-au încadrat între 16 grade la Miercurea Ciuc și Întorsura Buzăului și 24 de grade la Moldova Nouă, Slatina, Stolnici, Roșiori de Vede, Titu, Videle, Zimnicea, Giurgiu, Ploiești, București-Băneasa, București-Filaret, Oltenița, Călărași, Fetești, Cernavodă, Hârșova, Medgidia, Brăila și Tulcea. La ora 6 erau valori termice cuprinse între 4 grade la Făgăraș, Baraolt și Miercurea Ciuc și 18 grade la Sulina. Pe arii restrânse dimineața și noaptea s-a semnalat ceață.

*Observație: de ieri dimineață de la ora 6 au fost în vigoare 4 atenționări meteorologice cod galben pentru fenomene meteorologice periculoase imediate, 2 de către SRPV Craiova și 2 de către SRPV Sibiu.*

**LA BUCUREŞTI**

**Vremea a fost frumoasă și mai caldă** decât în mod normal pentru această dată. Cerul a fost variabil, mai mult senin dimineața și noaptea, iar vântul a suflat slab și moderat. Temperatura maximă a fost de 23 de grade la Afumați și 24 de grade la Filaret și Băneasa, iar la ora 6 erau 9 grade la Băneasa și 12 grade la Afumați și Filaret.

 **3. Prognoza meteorologică în intervalul 08.10.2022, ora 09.00 – 09.10.2022, ora 09.00**

**ÎN ŢARĂ**

**Vremea va fi în general frumoasă,** iar valorile termice, comparabile cu cele din intervalul precedent, se vor situa în jurul celor normale. Cerul va fi variabil, cu înnorări în sud, est și nord-est pe parcursul zilei, unde numai cu totul izolat vor fi posibile ploi slabe. Vântul va sufla slab și moderat, cu ușoare intensificări în sudul Banatului. Temperaturile maxime se vor încadra între 18 și 24 de grade, iar cele minime între 5 şi 13 grade, mai scăzute în depresiunile din estul Transilvaniei până spre 1 grad. Dimineaţa şi noaptea, pe suprafețe mici, se va forma ceaţă.

**LA BUCUREŞTI**

**Cerul va fi variabil,** cu înnorări temporare pe parcursul zilei, iar vântul va sufla slab până la moderat.

Temperatura maximă va fi de 21...22 de grade, iar cea minimă va fi de 8...10 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**APM Prahova şi GNM-CJ Prahova** revin cuinformaţii suplimentare despre producerea, în data de 28.09.2022, ora 10.00, unei poluări accidentale a aerului cu pulberi de catalizator din cauza unei avarii produse la Rafinăria OMV Petrom-Petrobrazi, comuna Brazi, județul Prahova. Avaria s-a produs ca urmare a caderii de tensiune din stația electrică proprie a operatorului astfel încât s-a oprit accidental funcționarea cazanelor de abur și s-a produs oprirea forțată a mai multor instalații tehnologice. În urma avariei care a avut loc la Rafinăria Brazi în data de 28.09.2022, Garda de Mediu Prahova a aplicat companiei sancțiune contravențională în valoare de 100.000 lei. În cadrul controlului s-a constatat nerespectarea unor condiții din actul de reglementare precum și a normelor de monitorizare a surselor de emisie atmosferică. Totodată s-au dispus și măsuri cu termene de realizare în vederea conformării cu legislația de mediu privind emisiile industriale.

**Agenţia Naţională pentru Protecţia Mediului** informează că, din rezultatele analizelor efectuate în data de 06.10.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu exceptia staţiilor de monitorizare cu indicativul:**

**IS-2, Mun. Iaşi,**

**IS-5, com. Tomeşti, jud. Iaşi.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**APM Timiș** informează despre **o poluare a solului ca urmare a unei spărturi la colectorul aparţinând Expert Petroleum, de distributie gaze Foeni-Partoş-Deta, jud. Timiş, din data de 04.10.2022, ora 10:45.** Timpul de producere al fenomenului: 30 minute – neetanşeitatea a fost identificată la ora 10:45, iar izolarea a fost efectuată la ora 11:15. O cantitate de aproximativ 200 mc gaze naturale au fost emise în atmosferă. S-a izolat în cel mai scurt timp posibil tronsonul de colector avariat şi au început lucrările de remediere**. Suprafaţa afectată în urma reparaţiei colectorului este de 8 mp.** Colectorul a fost remediat cu forţe proprii prin montare şarnieră în data de 05.10.2022, ora 13:15.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 06.10.2022 – 07.10.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

* Acumularea Hălceni, localitatea Vlădeni, s-a impus încetarea livrării apei pentru piscicultură;
* Acumularea Plopi, localitatea Munteni, comuna Belcesti, folosință piscicultură;
* Acumularea Sârca, localitatea Sarca, comuna Baltati, folosinta piscicultură;
* Acumularea Ezăreni, municipiul Iași, Statiunea de cercetare dezvoltare Horpaz - folosință piscicultură. Treapta de restrictii se va aplica atunci cind beneficiarul solicita apa bruta.

Situatia secarii fântânilor in localitatile care nu dispun de sisteme centralizate de alimentare cu apa, în jud. Botosani, Iasi, Vaslui, Galati – 316 localități.

* **In judetul Botosani** se menține Treapta III de restrictii:
* Acumularea Cal Alb, localitatea Hudești, comuna Hudești, folosinta piscicultură. Treapta de restrictii se aplica cand beneficiarul solicita apa bruta.
* Acumularea Cal Alb, localitatea Hudesti, folosință irigații, sistemul de irigații Movileni-Havarna. Treapta de restrictii se aplica cand beneficiarul solicita apa bruta.
* **In județul Vaslui** se menține Treapta III de restricții :
* Acumularea Solești, folosinta alimentarea cu apă pentru Municipiul Vaslui, localitățile Lipovat, Corbu, Muntenii de Jos, Bacaoani, Secuia. Precizăm că există surse alternative de alimentare cu apă priza Rediu și Acumularea Puscasi care asigură necesarul de apă conform abonamentului de utilizare/exploatare a resurselor de apă.
* Acumularea Mânjești, localitatea Mânjești, comuna Muntenii de Sus, pentru folosința Irigații.

**Administratia Bazinala de Apa Olt:**

In județul Brașov, se menține aplicarea Treptei I pentru folosinta alimentare cu apă a populație din acumularea Dopca pentru comuna Racoș, satele Racoș și Mateiaș, și comuna Hoghiz, satele Bogata și Dopca.

La acumularea Săcele, pârâul Târlung se menține Treapta II de restricții pentru Operatorul Compania de Apă SA Brașov. Nu s-au impus restricţii de alimentare cu apă la populaţie în municipiul Brașov deoarece debitul necesar este suplimentat din sursa subterană (front de captare zona Hărman-Prejmer -ANIF).

**Administrația Bazinală de Apă Buzău-Ialomița :**

Pentru sectoarele fluviului Dunarea aferente ABA Buzau Ialomita: nu mai sunt restricţii. Ramân in faza de atentionare/avertizare folosintele care se alimenteaza cu apa din bratul Borcea (SC Meridian SRL, SC Condrag SA Calarasi, SC PREFAB SA Bucuresti, Nitramonia BC SRL (fost SC Chemgas Holding SRL), ANIF Ialomita-Calmatui - am. Terasa Calarasi, ANIF Ialomita-Calmatui - am. Terasa Jegalia, ANIF Ialomita-Calmatui - am. Pietroiu Stefan cel Mare, Ocol Silvic Fetesti, I.I. Suican Razvan, PF Iatan Adrieana, SC Agroiatin SRL Bordusani, O.U.A.I. Bordusani Balta Ialomitei, ANIF - SPE Bordusani km 28 - Borcea se Sus, ANIF RA UAT Ialomita Terasa Bordusani, ANIF RA UAT Ialomita Sistem Facaeni Vladeni, ANIF RA U.A.T. Ialomita Sistem Luciu-Giurgeni.

**- Administrația Bazinală de Apă Siret :**

 La nivelul localitatilor din b.h. Siret, au fost luate masuri de restrictionare a consumului de apa, ca urmare a debitului insuficient la sursa (subterana) in 1 UAT cu sistem centralizat de alimentare cu apa: jud.Buzau -1 (Bazin Siret).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** Pentru sectoarele fluviului Dunarea nu mai sunt restricţii.

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

 - în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

 - SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

 - SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

 Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

1. ***Alte Evenimente***

***Măsuri și intervenții în zona lacului Tăul Mare (aflat în administrarea UAT Roșia Montană) și a pârâului Roșia Montană (afluent de dreapta al râului Abrud), județul Alba, din data de 07.10.2022:***

***ANAR-SGA Alba revine cu*** informaţii suplimentare referitoare la apariţia unei fisuri, în data de 01.10.2022, în jurul orei 16:00, în zona barajului lacului de acumulare Tău Mare de pe pârâul Roșia, afluent de dreapta al râului Abrud, din zona localității Roșia Montană, județul Alba.

În cursul noptii de 06.10.2022, au continuat lucrările de decolmatare a cursului de apă aval baraj pentru a asigura evacuarea apei cu 4 pompe + 4 conducte de aspirare. S-a finalizat a 3 platforma a pompelor.

Nivelul apei în lacul de acumulare la orele 14:00 era de 507 cm sub cota NNR, scădere totală din data de 01.10.2022 din momentul monitorizării de 480 cm.

In cursul zilei de 07.10.2022, la orele 10:00 a fost programata la primaria Abrud o întâlnire la cu participarea: președintelui CJSU plus membri CJSU Alba, Primaria Roșia Montană, expert, 2 constructori, un proiectant, mineri de la RMGC si reprezentanți ai Apelor Române.

S-a stabili ca in termen de maxim 2 saptamani, se vor prezenta variante posibile de stabilizare a situatiei in regim de urgenţă.

S-a convenit ca pentru perioada urmatoarelor 2 saptamani (pana la data de 21.10.2022) să se propună evacuarea in continuare a debitelor prin sifonare.

- prin grija Primariei Rosia Montana va fi asigurata monitorizarea nivelelor in acumulare, a infiltratiilor in galeria golirii de fund si se va asigura amorsarea conductelor de sifonare ori de cate ori este necesar in perioada urmatoare.

Nivelul apei în lacul de acumulare în data de 07.10.2022, la orele 18:30 era de 545 cm sub cota NNR, scăderea totală din data de 01.10.2022 din momentul monitorizării, fiind de 518 cm.

Direcția Comunicare